stanford-oval/wikipedia huggingface dataset:
Lincoln Futura

Lincoln Futura
Lincoln Futura
Lincoln Futura
Bob Buttsin valmistama Futuran kopio.
Lincoln Futura oli yhdysvaltalaisen Ford-yhtymän Lincoln-merkille vuonna 1955 tehty muotoilututkielma.
Lincoln Continental Mark II:n muunneltu alusta 368 kuutiotuuman ja 330 hevosvoiman Y-Block—moottorilla sekä eri muotoisilla napeilla hallitulla automaattivaihteistolla toimi pohjana, kun Ford-yhtymän johtavien muotoilijoiden William M. "Bill" Schmidt ja John Najjar hahmottelema, Lincoln-merkillä kulkeva Futura-koeauto toteutettiin käsityönä kolmessa kuukaudessa Carrozzeria Ghialla Torinossa. Työ tuli maksamaan yhtymälle 250 000, eli vuoden 2020 rahassa 2 400 000 dollaria.
Futura oli 5,7 metrin pituinen, leveys oli 2,15 metriä, ja korkeutta 1,35 metriä. Kuljettajalle ja matkustajalle oli kuplamaiset pleksilasikatot, mitkä avautuivat moottorivoimalla piilotettuja ovikahvoja käytettäessä: auto oli ajettavissa vain kun kumpikin erillinen pleksikatto oli suljettu. Futurassa oli ilmastointi, ja kuplakattojen välissä oli myös raitisilman otto. Lennokkaasti muotoillusta korista puuttui aikakaudelle tyypillinen ornamentointi, ja jäähdytinmaski oli osa koeauton etupuskuria.
Lincoln Futura esiteltiin lehdistölle Chicagon Congress Hotel:issa 5. tammikuuta, ja se asetettiin esille yleisölle Auto Show -näyttelyssä 8. tammikuuta 1955. Lincoln-Mercury -divisioonan johtaja Benson Ford ajoi sillä koeajon maaliskuussa 1955 New Yorkissa ja Central Park-puistossa. Futuran liioiteltu ajovalokatteiden ja jet age -aikakaudella muodikkaiden siipien muotoilu siirtyivät hieman hillitympänä vuosien 1956-1957 Lincoln-sarjamalleihin Premiere ja Capri, mutta sen epäkäytännöllinen pleksilasi-kupolikatto ei.
Muotoilututkielman alkuperäisväri oli helmiäis-valkoinen, eräs ensimmäisistä kerroista kun helmiäisväriä oli käytetty autossa. Värityyppi havaittiin kuvauksissa hankalaksi, ja siksi auto ylimaalattiin punaiseksi, jollaisena se esiintyi Debbie Reynoldsin ja Glenn Fordin tähdittämässä vuoden 1959 elokuvassa It Started With a Kiss, sekä Ford-yhtymän muotoiluosaston esittelyfilmissä.
Näyttelyauto oli hyvin suosittu, ja siitä julkaistiin niin pienoismalli- kuin leikkikaluversiot.
Tuotantoyhtiölleen tarpeettomaksi käynyt Futura-koeauto myytiin jo pahasti rapistuneena erikoisautojen rakentajana tunnetulle George Barrisille nimellisellä yhden dollarin kauppahinnalla, sillä autoa ei koskaan oltu rekisteröity joten siihen ei voinut saada tarvittuja vakuutuksia liikennekäyttöä varten.
Vuonna 1966 Barris sai tuottaja William Dozierilta toimeksiannon valmistaa Batmobile–auton Batman – Lepakkomies–televisiosarjaan.
Alkuperäinen Futura jäi Barrisin omistukseen ja oli esillä hänen museossaan, kunnes se huutokaupattiin vuonna 2013 4,62 miljoonalla dollarilla Scottsdalessa Arizonassa.
Barrisin Batmobile-lasikuitumuottien pohjalta ja suostumuksella Bob Butts valmisti 1990-luvulla Futura-asuun palautetun lasikuitu-näköiskappaleen.
Alkuperäinen Futura/Batmobile on vuonna 2016 siirtynyt keräilijä, tri David Andersonille Virginiaan.
Aiheesta muualla

Concept Car of the Week: Lincoln Futura (1955)
Iltalehden kuvallinen Batmobile-juttu 19.11.2022
Video Lincoln Futuran ensiesittelystä 1955 Chicagossa; 1:00 min, ei ääniraitaa
Michael Tarnat

| Henkilötiedot |
| --- | --- | --- |
Koko nimi: Michael Tarnat
Syntymäaika: 27. lokakuuta 1969 (ikä 54)
Syntymäpaikka: Hilden, Saksan liittotasavalta
Pelipaikka: laitapuolustaja
Pituus: 186 cm
Lempinimi: Tanne
Junioriseurat
1979–1990: SV Hilden-Nord
Seurat
| Vuodet | Seura | O (M) |
| 1990–1994 1994–1997 1997–2003 2003–2004 2004–2009 | MSV Duisburg Karlsruher SC FC Bayern München Manchester City Hannover 96 | 134 (12) 81 (7) 122 (8) 32 (3) 102 (8) |
Maajoukkue
| 1996–1998 | Saksa | 19 (0) |
 Seurajoukkueuran tilastot kattavat vain kansalliset sarjat, päivitetty 4. heinäkuuta 2020.  Maajoukkueuran tilastot päivitetty 4. heinäkuuta 2020.
Michael Tarnat (s. 27. lokakuuta 1969 Hilden Saksan liittotasavalta) on saksalainen jalkapalloilija, jonka pelipaikka oli vasen laitapuolustaja. Tarnat pelasi 16 kautta Saksan pääsarjassa Bundesliigassa ja yhden kauden Englannin Valioliigassa. Hänen lempinimensä on ”Tanne”, joka tarkoittaa pihtaa.
Seuraura > Varhainen ura

Tarnat aloitti jalkapalloilun SV Hilden-Nordissa. Ammattilaisuransa hän aloitti vuonna 1991 MSV Duisburgissa. Ensimmäisen Bundesliiga-ottelunsa hän pelasi 2. elokuuta 1991 kotiottelussa VfB Stuttgartia vastaan. Ensimmäisen maalinsa hän teki ottelussa VfB Leipzigia vastaan 23. elokuuta 1993. Kesällä 2004 hän siirtyi Karlsruheen, jossa hän pääsi heti avauskokoonpanoon. Hänet opittiin tuntemaan kovasta laukauksestaan ja hänestä tuli yksi Bundesliigan parhaita vapaapotkun antajia. Kolmen kauden aikana hän teki Karlsruhessa seitsemän maalia 81 ottelussa.
Seuraura > Bayern München

Vuonna 1997 Bayern München osti Tarnatin ja hänen joukkuetoverinsa Thorsten Finkin. Hän pelasi pelipaikallaan niin hyvin, että piti pelipaikkansa avauksessa lähes koko kauden pitäen Münchenin tähtipelaaja Bixente Lizarazun vaihtopenkillä. Bayern-aika oli erityisen menestyksekäs, sillä hän voitti Saksan mestaruuden 1999, 2000, 2001 ja 2003, Saksan cupin 1998, 2000 ja 2003 sekä Mestareiden liigan 2001. Lisäksi hän pelasi vuonna 1999 Manchester Unitedia vastaan Mestarien liigan ottelussa, joka päättyi Manchesterin 2–1-voittoon.
Kaudella 1999–2000 ottelu Eintracht Frankfurtia vastaan lienee erikoisin Tarnatin uralla, sillä kyseisessä ottelussa hän joutui pelaamaan puoli tuntia maalivahtina Oliver Kahnin ja hänen korvaajansa Bernd Dreherin loukkaannuttua. Tarnat päästi maalin pelattuaan vain kaksi minuuttia. Bayern kuitenkin voitti ottelun, kun Samuel Kuffour onnistui maalinteossa pelin lopussa.
Seuraura > Manchester City ja Hannover 96

Uransa loppupuolella Tarnat alkoi kärsiä loukkaantumisista ja hän jäi usein Bayernin avauskokoonpanon ulkopuolelle. Kuuden Bayern-kauden, 122 Bundesliiga-ottelun ja kahdeksan maalin jälkeen hän siirtyi vuonna 2003 Manchester Cityyn, jossa hän pelasi 32 liigaottelua ja teki niissä kolme maalia ennen siirtymistään Hannoveriin. Iäkkyydestään huolimatta hän oli Hannoverissakin arvostettu puolustaja ja vakiopelaaja.
Maajoukkueura

Tarnat kutsuttiin ensimmäistä kertaa maajoukkueeseen 9. lokakuuta 1996, jolloin hän debytoi vuoden 1998 MM-kilpailujen karsinnoissa Armeniaa vastaan. Lopputurnauksessa hän edusti Saksaa neljässä ottelussa. Maajoukkueessa hän pelasi 19 ottelua.
Saavutukset

Saksan liigacup:
Saksan cup: 1998, 2000, 2003; Finalisti 1996, 1999
Bundesliiga: 1999, 2000, 2001, 2003
Mestareiden liiga: 2001; Finalisti 1999
Intercontinental Cup: 2001
Euroopan Super Cup: Finalisti 2001
Ls (komento)

Ls-komennon antama vastaus.
ls on Unix-pohjaisten käyttöjärjestelmien komentotulkissa käytettävä komento, joka listaa kaikki tiedostot ja kansiot kyseisessä hakemistossa.
ls tunnetaan jo Unixin ensimmäisestä versiosta (1971), jolloin se tunsi jo useat nykyisinkin käytettävissä olevat argumentit. Komennon edeltäjiä olivat list-komento (joka voitiin lyhentää ls-muotoon) Multicsissa ja listf-komento CTSS-käyttöjärjestelmässä vuodelta 1965.
1980-luvulla komennon kehitti Richard Stallman kumppaneineen GNU Core Utilitiessihin, joita nykyäänkin käytetään esimerkiksi Linux-pohjaisissa käyttöjärjestelmissä.
Marilainen mytologia

Marilainen mytologia tarkoittaa marien keskuudessa kehittynyttä polyteististä tai pikemmin animistista maailmankuvaa ja kulttuurista tapakäytäntöä. Siihen on sekaantunut slaavilaisen invaasion mukana mahdollisesti jo 900-luvulta lähtien vanhatestamentillista ainesta. Myös Kultaisen Ordan ajan seurauksena siinä voi olla aineksia islamista. Osa mareista on kääntynyt ortodoksiseen uskoon Venäjän voimakkaan vaikutuksen vuoksi. Kristityt voinevat kutsua marilaista mytologiaa pakanuudeksi.
Tutkimushistoriaa

Ensimmäinen länsimainen marilaiseen kulttuuriin ja uskomuksiin perehtynyt tutkija oli itävaltalainen diplomaatti Sigismund Herberstein 1500-luvulla. Hän monien muiden tavoin erehtyi luulemaan marien maailmankuvaa islamilaiseksi opiksi. Venäläisten kiinnostus tutkia mareja ja muita lähiseuden kansoja heräsi varsinaisesti 1700-luvulla, jolloin Katariina Suuri halusi tutustua valtakuntansa pohjois- ja itäosiin. Tunnetuimpia Katariinan retkikunnan rohtajia oli huomattava luonnontieteilijä Peter Simon Pallas. Samoihin aikoihin Gerhard Friedrich Müller arveli tšeremissien (eli marien), tšuvassien ja votjakkien olevan kielellisesti ja kulttuurisesti lähes samanlaisia lähtökohdiltaan. Tšuvassien kielisukulaisuudessa hän erehtyi, mutta siihen aikaan lingvistiikan kehitys ei ollut järin pitkällä. Müllerin mukaan tšeremissien yleisin rukous oli "Юмо сирлага" eli vapaasti suomennettuna "Herra siunaa meitä". 1700-luvulla kerättiin suhteellisen runsaasti aineistoa, mutta siihen sisältyi lähinnä väärinkäsityksistä johtuvia virheitä. Edelleen esimerkiksi kapteeni Nikolai Petrovitš Rytškovin kokoama 18 jumalan luettelo on osittain hävinnyt.
Seuraavalla vuosisadalla marilaista mytologiaa tutkittiin runsammin. Muun muassa kazanilainen lyyrikko Aleksandra Fuks esitteli tutkimuksiaan teoksissaan, jotka tosin käsittelevät aihetta taiteilijan vapaudella. Tutkijat Nurminski, Maljarov ja Gavriil Jakovlev tekivät runsaasti havaintoja; Filimonov teki vertailevaa tutkimusta marilaisen ja suomalaisen folkloristiikan välillä. Suomalaisista tutkijoista kävivät Marinmaalla muun muassa Matthias Alexander Castrén ja Arvid Genetz.
Tutkimustyö jatkuu vielä 2000-luvulla. Parhaillaan ollaan julkaisemassa marilaisen mytologian sanakirjaa.
Henkiolennoista

Marilaiseen mytologiaan liittyy lukuisia määriä hierarkialtaan eritasoisia henkiolentoja ja jumalhahmoja. Tunnettu on юмо, (jumo), jonka etymologia sattaa olla sama kuin suomen sanalla jumala. Sana lienee tarkoittanut alkujaan taivasta. Muita merkittäviä hahmoja tai nimiä ovat аба, maaemo, он, kaani tai tsaari ja кугузай (vanhus) sekä monia muita. Esimerkiksi адам-юмо liitetään raamatun Aatamiin. Marilaiset henget on tässä kirjoitettu kyrillisin aakkosin.
Marilaisilla on lisäksi erityiset mytologiaan osaltaan liittyvät rituaalinsa.
Kirjallisuutta

Laulajainen, Leena: Marilaiset: laulun ja uhritulien kansa; Valokuvat: P. M. Aktasova. Kartat Liisa Valkama. Helsinki, Otava 1995.
Tojdybekova, Lidia: Marijskaja jazyeskaja vera i etnieskoe samosoznanie. Marilainen pakanallinen usko ja etninen itsetietoisuus. 397 s. Joensuun yliopisto, Karjalan tutkimuslaitoksen julkaisuja 116. Joensuu: Joensuun yliopisto. 1997.
Marilaisen mytologian sanakirjasta lähinnä venäjäksi[vanhentunut linkki]
Lopeta

| ”Lopeta” Tiktak |
| --- | --- | --- |

Singlen tiedot
 Albumilta: Frendit
 Julkaistu: lokakuu 1999
 Tyylilaji: poprock
 Kesto: 03.02
 Levy-yhtiö: Universal Music
Tiktakin muut singlet
| ”Sekoitat mun maailman” 1999 | ”Lopeta” 1999 | ”Sydän lyö” 2000 |
”Lopeta” oli Tiktakin toinen single vuonna 1999 julkaistulta esikoisalbumilta, Frendit. Kappaleen on säveltänyt Maki Kolehmainen ja sanoittanut Niko Toiskallio, jotka ovat tehneet myös yhtyeen edellisen singlen ”Sekoitat mun maailman”.
Kappaleen ensimmäinen listasijoitus Suomen virallisella singlelistalla oli sija seitsemän. Korkeimmillaan se oli listalla sijalla #3. Yhteensä single oli listalla viisi viikkoa. Kappale voitti lokakuussa 1999 Jyrki Hit Challenge -kilpailun.
Tiktak levytti kappaleen myös englanniksi, nimellä ”Don't Turn Back”. Versio löytyy Frendit albumin platinapainokselta Frendit / Friends.
Kappaleet

Lopeta (Radio Mix) – 2.52
Lopeta (Karaoke Mix) – 2.52
Lopeta (Original Mix) – 3.02
Coverit

Rock-yhtye Larharyhmä teki kappaleesta coverin vuonna 2000 julkaisemalleen Kotimaan katsaus -albumilleen.
Smurffit versioivat kappaleen Hip Hop Hitit Vol 7 -albumilleen nimellä ”Smurffata”.
Venäläinen pop-laulaja Slava teki vuonna 2006 julkaisemalleen albumille Классный (Klassni) venäjänkielisen coverin ”Само собой” (”Samo soboi”).
Lt

Lt tarkoittaa seuraavia:
Liettua, ISO 3166-1 -koodi LT, valtio tai muu maantieteellinen alue
Liettua, ajoneuvojen kansallisuustunnus LT, valtio tai muu maantieteellinen alue
liettua, ISO 639-1 -koodi lt, kieli
LTU International, IATA-koodi LT, lentoyhtiö
lääketieteen tohtori, LT, yliopistotutkinto
Liikenneturva, LT, suomalainen vapaaehtoisen liikenneturvallisuustyön keskusjärjestö
Lassila & Tikanoja (lyhennettynä L&T), suomalainen siivous- ja jätehuoltoyritys
Latvijas Televizija, LT, latvialainen televisioyhtiö
pienjännite, LT, englannin ilmauksesta low tension, pieni jännite
Volkswagen LT, pakettiauto
leukotrieeni, LT, rasvahapon johdos
Lahden Tenniskerho, LT, suomalainen urheiluseura.
LaDainian Tomlinson, L.T. yhdysvaltalainen amerikkalaisen jalkapallon pelaaja.
Louis Tomlinson  , L.T. englantilainen laulaja.
paikallinen aika, engl. local time, lyh. LT
Länstidningen Södertälje, LT, ruotsalainen sanomalehti
Lerums Tidning, LT, ruotsalainen ilmaisjakelulehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lt”, voi hakea sivunnimihaulla, laajalla sivunnimihaulla tai tekstihaulla.
Lu Leonard

| Lu Leonard> Henkilötiedot |
| --- | --- |
Syntynyt: 1. tammikuuta 1926 Long Beach, Kalifornia, Yhdysvallat
Kuollut: 14. toukokuuta 2004 Woodlands Hill, Los Angeles, Kalifornia, Yhdysvallat
Ammatti:  Näyttelijä
Näyttelijä
Taiteilijanimet:  Lou Leonard
Merkittävät roolit:  Gertrude (Koira haudattuna) Dora (Husbands Beware)
Aiheesta muualla
IMDb 
Elonet
Lu Leonard, syntyjään May Lou Price, (1. tammikuuta 1926 Long Beach, Kalifornia, Yhdysvallat – 14. toukokuuta 2004 Woodlands Hill, Los Angeles, Kalifornia) oli yhdysvaltalainen näyttelijä. Hän teki useita esiintymisiä elokuvissa ja tv-sarjoissa.
Leonardin ensimmäinen merkittävä esiintyminen oli vuoden 1956 elokuvassa Husbands Beware, jossa hän näytteli Larry Finen vaimoa Doraa. 1970- ja 1980-luvuilla hän esiintyi muun muassa sarjoissa Laverne & Shirley, Ystäväni avaruudesta ja Pulmuset. Eräs hänen tunnetuimmista rooleistaan oli rikossarjassa Koira haudattuna (Jake and the Fatman), jossa hän näytteli William Conradin hahmon, J.L. McCaben, sihteeriä Gertrudea.
Liivinmaan kuvernementti

| Liivinmaan kuvernementti Лифляндская губерния (ven> )  Vidzemes guberņa (lat.)  Liivimaa kubermang (vir.)     Livländisches Gouvernement (saks.) |
| --- | --- |

 Lippu:  Vaakuna
 Liivinmaa Venäjän kartalla vuonna 1914.
Valtio:   Venäjä
Perustettu:  1721
Lakkautettu:  1918 (Brest-Litovskin rauhassa)
Hallinto:  
 – hallinnollinen keskus:  Riika
Väkiluku (1897):  1 299 365
Kielet:  latvia, viro, venäjä, saksa
Liivinmaan kuvernementti (ven. Лифля́ндская губе́рния, Lifljandskaja gubernija, saks. Gouvernement Livland, vir. Liivimaa kubermang, latv. Vidzemes guberņa) oli vuosina 1721–1917 Venäjän keisarikunnan hallintoalue (kuvernementti), joka käsitti nykyisen Etelä-Viron sekä Pohjois- ja Keski-Latvian. Liivinmaan kuvernementti oli yksi Venäjän kolmesta Itämerenmaakunnasta.
Ennen suurta Pohjan sotaa Liivinmaan alue jakautui Ruotsin (Liivinmaan kuvernementti) ja Puolan (Puolan Liivinmaa) kesken. Suuressa Pohjan sodassa Ruotsi ja Puola menettivät alueen Venäjälle jo vuonna 1710, mutta alueen hallinnan siirtyminen vahvistettiin vasta vuonna 1721 Uudenkaupungin rauhassa. Ruotsin hallintojärjestelmä jäi alueella voimaan, samoin baltiansaksalaisen aateliston erioikeudet ja luterilaisuus. Venäläistämiskausi alkoi 1880-luvulla, jolloin venäjän kieli julistettiin ainoaksi viralliseksi kieleksi ja maalaisväestöä koetettiin käännyttää ortodoksiseen uskoon.
Kuvernementin pääkaupunki oli Riika, ja kuvernementin nimi oli aluksi Riian kuvernementti vuosina 1712–1796. Tarton kihlakunta kuului Pietarin kuvernementin alaisuuteen vuosina 1713–1722, ennen kuin se liitettiin Liivinmaan kuvernementtiin.
Liivinmaan kuvernementin kihlakuntajako 1913.
Liivinmaan kuvernementin kartta (n. 1820).
Liivinmaan kuvermenentti käsitti yhdeksän kihlakuntaa (vir. kihelkond,  latv. draudze, saks. Kirchspiel) eli ujestia. Kihlakunnista ja niiden hallintokeskuksista venäjän kielessä käytetyt nimet perustuivat näiden saksankielisiin paikannimiin. Edellä olevassa luettelossa on käytetty kaupunkien nykyisiä nimiä. Suluissa ovat kihlakuntien hallintokeskukset:
| Kihlakunta | Hallintokeskus |
| --- | --- |
Cēsisin kihlakunta: Cēsis
Pärnun kihlakunta: Pärnu
Riian kihlakunta: Riika
Saarenmaan kihlakunta: Kuressaare
Tarton kihlakunta: Tartto
Valgan kihlakunta: Valga
Valmieran kihlakunta: Valmiera
Viljandin kihlakunta: Viljandi
Võrun kihlakunta: Võru
Liivinmaan kuvernementin pohjoisosat yhdistettiin kansallisin perustein Vironmaan kuvernementtiin 12. huhtikuuta 1917, ja alueen nimeksi tuli Viron autonominen kuvernementti. Alue julistautui itsenäiseksi 23. päivänä helmikuuta 1918.
Aiheesta muualla

Kuvia tai muita tiedostoja aiheesta Liivinmaan kuvernementti Wikimedia Commonsissa
Londrina

| Londrina |
| --- | --- |
 Londrina Igapójärven rannalla
 lippu:  vaakuna
 Londrinan sijainti
 Londrina
 Koordinaatit: 23°18′36″S, 51°09′46″W 
Valtio:  Brasilia
Osavaltio:  Paraná
Suuralue:  Norte Central Paranaense
Ala-alue:  Londrina
Perustettu:  1934
Pinta-ala:  
 – Kokonaispinta-ala:  1 652 km²
Korkeus:  610 m
Väkiluku (2010):  506 701
 – Väestötiheys:  307 as./km²
 – Metropolialue:  801 756
Lempinimi::  Pequena Londres
 
 londrina.pr.gov.br 
Infobox OKVirheellinen NIMI-arvo: 
Londrina on kaupunki Etelä-Brasiliassa sijaitsevassa Paranán osavaltiossa. São Paulosta ja Minas Geraisista olevat muuttajat perustivat kaupungin 1920-luvulla. Kaupungissa asuu 506 701 asukasta (IBGE:n arvio, 2010).
Aiheesta muualla

Kuvia tai muita tiedostoja aiheesta Londrina Wikimedia Commonsissa
Masmalo

| Masmalo |
| --- | --- |
 Masmalon kukinto.
Uhanalaisuusluokitus
 
Suomessa::  Erittäin uhanalainen 
 
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Masmalot Anthyllis
Laji::  vulneraria
Kaksiosainen nimi
 Anthyllis vulneraria  L. 
Katso myös
   Masmalo Wikispeciesissä   Masmalo Commonsissa 
Infobox OKNimi-testi OK: 
Masmalo eli euroopanmasmalo (Anthyllis vulneraria) on kaksi- tai monivuotinen hernekasvi. Sitä kasvatetaan maanpeittokasvina. Suomessa masmalo on rauhoitettu Ahvenanmaata lukuun ottamatta.
Ulkonäkö ja koko

Masmalo kasvaa 10–100 senttimetriä korkeaksi. Sen kukinto on palleromainen, halkaisijaltaan 2–4 cm ja useimmiten keltainen, joskus oranssinpunainen. Lehdet ovat parijakoisia, kärkilehdykkä selvästi isompi kuin muut. Varsi on pysty ja koheneva. Lehdissä on pieniä korvakkeita, jotka varisevat ajoittain. Lehdet ovat parilehdykäisiä ja kärkilehdykkä on lehdykäistä suurin.
Ulkonäkö ja koko > Alalajit

Masmalo on hyvin muunteleva kasvi, josta erotetaan lukuisia joskus vaikeasti erotettavia alalajeja sekä muunnoksia. Suomessa tavataan neljä masmalon alalajeista.
Alppimasmalo (Anthyllis vulneraria subsp. alpestris)
Islanninmasmalo (Anthyllis vulneraria subsp. borealis)
Parimasmalo (isomasmalo) (Anthyllis vulneraria subsp. carpatica )
Isomasmalo (var. pseudovulneraria)
Tanskanmasmalo (Anthyllis vulneraria subsp. danicum)
Pohjanmasmalo (Anthyllis vulneraria subsp. lapponica (subsp. fennica))
Merimasmalo (Anthyllis vulneraria subsp. maritima)
Idänmasmalo (Anthyllis vulneraria subsp. polyphylla)
Ketomasmalo (Anthyllis vulneraria subsp. vulneraria )
Alvariketomasmalo (var. coccinea)
Dyyniketomasmalo (var. langei)
Euroopanketomasmalo (var. vulneraria)
Levinneisyys

Masmaloa kasvaa lähes koko Euroopassa. Suomessa masmalon alkuperäisiä kasvupaikkoja ovat harjujen paahderinteet. Tienvarsilla ja niityillä laji saattaa myös olla tulokas. Suomessa masmalo on rauhoitettu paitsi Ahvenanmaalla.
Elinympäristö

Masmalo kasvaa valoisilla, kuivahkoilla paikoilla kuten niityillä, kallioilla ja tienpientareilla.
Käyttö

Masmaloa on käytetty muinaisajoista asti villan ja pellavan värjäämiseen. Nykyisin sitä kasvatetaan koriste- ja maanpeittokasvina.
Aiheesta muualla

LuontoPortti: Masmalo (Anthyllis vulneraria)
Global Biodiversity Information Facility (GBIF): Anthyllis vulneraria (englanniksi)
Integrated Taxonomic Information System (ITIS): Anthyllis vulneraria (englanniksi)
United States Department of Agriculture (USDA): Anthyllis vulneraria (englanniksi)
JSTOR Global Plants: Anthyllis vulneraria (englanniksi)
Pherobase: Floral volatiles of Anthyllis vulneraria (englanniksi)
Lu

Lu tai Lü tarkoittaa seuraavia:
LU, Luxemburgin ISO 3166-1 -maakoodi
lu, luban kielen ISO 639-1-koodi
lutetium, kemiallinen merkki Lu, alkuaine
LAN Express, IATA-koodi LU, lentoyhtiö
Lu, kunta Italiassa
Lu, osavaltio Kiinassa Kevättä ja syksyä -kaudella
LU, ranskalainen keksinvalmistaja, nykyään osa Kraft Foodsia
LU-hajotelma, matriisihajotelma
Lahden Urheilijat, LU, suomalainen urheiluseura
Laukaan Urheilijat, LU, suomalainen urheiluseura
henkilöitä:
Annette Lu (s. 1944), Taiwanin varapresidentti 2000–2008
Edward Lu (s. 1963), yhdysvaltalainen astronautti
Lu Bin (s. 1977), kiinalainen uinnin maailmanmestari
Eric Lu (s. 1997), yhdysvaltalainen pianisti
Lü Huihui (s. 1989), kiinalainen keihäänheittäjä
Lu Leonard (1927–2014), yhdysvaltalainen näyttelijä
Lu Li (s. 1976), kiinalainen telinevoimistelija
Lu Lin (s. 1969), kiinalainen pöytätennispelaaja
Lü Xiaojun (s. 1984), kiinalainen painonnostaja ja olympiavoittaja
Lü Xiuzhi (s. 1993), kiinalainen kilpakävelijä
Lu Xun (1881-1936), kiinalainen kirjailija
Lu Yan (s. 1972), kiinalainen jääkiekkoilija
Lu Yen-hsun (s. 1983), taiwanilainen tennispelaaja
Lu Yong (s. 1986), kiinalainen painonnostaja
Sui Lu (s. 1992), kiinalainen telinevoimistelija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lu”, voi hakea sivunnimihaulla, laajalla sivunnimihaulla tai tekstihaulla.
LuK

LuK voi tarkoittaa seuraavia:
Schaeffler-yhtiön kytkin- ja vaihteistobrändi
luonnontieteiden kandidaatti, ks. Yliopistolliset tutkinnot Suomessa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”LuK”, voi hakea sivunnimihaulla, laajalla sivunnimihaulla tai tekstihaulla.
Lu Li

| Mitalit> Maa:   Kiina.Naisten telinevoimistelu. Olympialaiset  | Mitalit> Maa:   Kiina.Naisten telinevoimistelu. Olympialaiset  | Mitalit> Maa:   Kiina.Naisten telinevoimistelu. Olympialaiset  | Maa:   Kiina> Naisten telinevoimistelu. |
| --- | --- | --- | --- |
|  Kultaa | Barcelona 1992 | eritasonojapuut |  |
|  Hopeaa | Barcelona 1992 | puomi |  |
Lu Li (s. 30. elokuuta 1976 Changsha, Hunan, Kiina) on entinen kiinalainen telinevoimistelija ja olympiavoittaja.
Pienikokoinen Lu voitti 15-vuotiaana Barcelonan 1992 olympialaisissa kultaa eritasonojapuilla saaden tuomareilta täydet kymmenen pistettä. Hänen lisäkseen vain romanialainen Lavinia Miloșovici voitti noissa kisoissa voimistelukultaa täyden kymmenen pisteen suorituksella. Lu saavutti lisäksi hopeaa puomilla. Joukkuekilpailussa hän sijoittui Kiinan joukkueessa neljänneksi ja henkilökohtaisessa moniottelussa 34:nneksi.
Michael Rice

| Michael Rice |
| --- | --- |

Henkilötiedot
Syntynyt: 1997 Hartlepool, Englanti, Iso-Britannia
Ammatti:  laulaja
Muusikko
Laulukielet:  englanti
Aktiivisena:  2014–
Tyylilajit:  pop
Soittimet:  laulu
Aiheesta muualla
www.michaelriceofficial.com
  [ Muokkaa Wikidatassa ] [ ohje ]  
Michael Rice (s. 1997 Hartlepool, Englanti, Iso-Britannia), on brittiläinen laulaja. Hän edusti Isoa-Britanniaa kappaleella ”Bigger Than Us” vuoden 2019 Eurovision laulukilpailussa Tel Avivissa, Israelissa. Rice nousi kuuluisuuteen voittaessaan BBC Onen järjestämän All Together Now -kilpailun vuonna 2018 sekä osallistuessaan The X Factor -kilpailun 11. tuotantokaudelle vuonna 2014.